《佛岩塔》
宋代·吴栻

洒落岩题宴寂高，旋添香火挂青袍。霜头不惧九侯剑，雪臂应青二祖刀。

月照瓦棺服虎兕，风吹石室啸猿猱。檐前旧雨天花处，循想眉间两白毫。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。